唐百齡

唐百齡  ， 字壽甫 ， 陝西省岐山縣尚善裏唐家窪人 ， 其父廷愷 ， 淸咸豐辛酉科舉人 ， 曾任山西嶽陽縣知縣 。 百齡光緒二十三年丁酉科拔貢 ， 光緒二十八年壬寅補行庚子辛丑恩正併科舉人 ， 由拔貢生中式光緒三十年甲辰恩科會試第257名貢士 ， 未及殿試 ， 因病篤西歸至中牟縣死 。 墓在唐家窪西 。 君天姿聰頴 ， 讀書數行俱下 ， 兼以積苦力學 ， 精勤無間 ， 以故爲文警闢動人 ， 書法勁而秀 ， 鄉先達多以翰苑材見許 ， 奈年命不永 ， 未得蜚聲詞林惜哉 。 其繼妻唐王氏 ， 夫病歿中牟 ， 其一慟幾絕水漿 ， 不入口者三日 ， 自是淸貧自守 ， 不越閨門 ， 除淸明拜掃外 ， 從未嘗一見其外出 。